હોરમઝ અવારીએ આ ઘટના અંગે પોલીસ મથકમાં ફરિયાદ નોંધાવતા તેની તપાસ નવસારી એલસીબી પી આઇ ડી.એન.પટેલે હાથ ધરી હતી.એલસીબીની ટીમે રવિ પુજારીનાં નામે ખંડણી માંગનાર નવસારીનાં કેયુર ઉર્ફે કાનજી દેસાઇ તથા નરેશ આહીરની ધરપકડ કરી હતી.આ પ્રકરણમાં કેયુર ઉર્ફે કાનજીએ રવિ પુજારીનો માણસ હોવાનું અને તેના માટે કામ કરતો હોવાનું અને તેમના માટે જ રૂ.5 કરોડની ખંડણીની રકમ મેળવવાની કોશિશ કરી હતી.દરમિયાન કેયુર અને નરેશનું રવિ પુજારી સાથે મુંબઇ કનેકશન છે કે કેમ તે દિશામાં તપાસ હાથ ધરી હતી.જેમાં નવસારી એલસીબી પોલીસને મોટી સફળતા મળી છે. પોલીસે મુંબઇમાં સેક્યુરીટી એજન્સીનાં વ્યવસાય સાથે સંકળાયેલા અખ્તર કાસમઅલી મરચન્ટ (રહે.કિંગસ્ટન્ટ ટાવર અગ્રવાલ સ્ટેટ,વસઇ,વેસ્ટ,મુંબઇ મહારાષ્ટ્ર)ની અટક કરી હતી.